  Виталий Пронин Кызьы пусъё авторъёс, «Шундыкар» соослы гожъяськыны выль мылкыд сётӥз.12-тӥ коньвыуонэ Эшъяськон юртын ортчиз «Кылбурныл» бичетэн тодматскон ӝыт. «Кылбурныл» возьматэ удмурт туала литературалэсь ымнырзэ. Отрядлэн ӧнерчиез  Богдан Анфиногенов пусъе, берло дыре удмурт  кылбуретэз кылдыто нылъёс. Со адӟиське вотэсысь «Удмурт кылбурчи» огинын но.Кылбур бичет ӧй адӟысал югыт дуннеез, ӧй ужасал ке «Шундыкар» лагерьын литература отряд.  Кызьы пусъё авторъёс, «Шундыкар» соослы гожъяськыны выль мылкыд сётӥз. Ӵапак та смена дыръя кылдытэмын бичетэ пырем кылбуръёс. Соосты гожтӥзы 10 нылъёс: Карина Кочанова, Аделина Фёдорова, Женя Корепанова, Юлия Фёдорова, Алёна Мазитова, Мария Васильева, Марина Христофорова, Галины Аверкиева, Лия Глухова, Пелагея Куликовская. Егит кылбурчиос пӧртэм ёросъёсын уло, соослэн улон шоры учконзы пӧртэм – та адӟиське бичетлэн бамъёсаз но.Ӝыт усьтӥськиз аспӧртэмлыко кырӟанэн, сое «Шундыкар» лагерьлэн гимнэз шуыса ниманы луоз. Реп амалэн кырӟанэз быдэстӥзы Ульяна Хохрякова но Герман Волков, егит кырӟасьёс мыло-кыдо пырисько «Шунды» огазеяськонлэн ужаз. Ужрадэз нуисьёс - Юлия Пчельникова но Вадим Крестьянинов - «Шунды» огазеяськонлэн азьветлӥсьёсыз,  егит авторъёслэсь творчествозы сярысь юалляськизы.«Шундыкарлы» луыса ик, куд-ог кылбуръёс кырӟанлы но пӧрмемын. Озьы Полина Куликовалэн кылбуръёсызъя егит крезьгурчиос гожтӥзы «Шузияськы» кырӟан, нош Кузебай Герд гимназиын дышетскись егит кырӟась Яна Кузьмина Мария Васильевалэн кылбурезъя кырӟан кылдытэм. Соос но ӝытын чузъяськизы."УД" Теги: Егитъёс удмуртлитература Шунды  